CELEX: 32012R1190
Language: bg
Date: 2012-12-12 00:00:00
Title: Регламент (ЕС) № 1190/2012 на Комисията от 12 декември 2012 година относно целта на Съюза за намаляване на Salmonella Enteritidis и Salmonella Typhimurium в стадата от пуйки, предвидена в Регламент (ЕО) № 2160/2003 на Европейския парламент и на Съвета текст от значение за ЕИП

13.12.2012   
            
            
               BG
            
            
               Официален вестник на Европейския съюз
            
            
               L 340/29
            
         РЕГЛАМЕНТ (ЕС) № 1190/2012 НА КОМИСИЯТА
   от 12 декември 2012 година
   относно целта на Съюза за намаляване на Salmonella Enteritidis и Salmonella Typhimurium в стадата от пуйки, предвидена в Регламент (ЕО) № 2160/2003 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (1), и по-специално член 4, параграф 1, втора алинея.
   като има предвид, че:
   
               (1)
            
            
               Целта на Регламент (ЕО) № 2160/2003 е да се гарантира, че са взети подходящи и ефективни мерки за откриване и контрол на салмонелата и други агенти, причиняващи зоонози, на всички съответни етапи от производството, обработката и дистрибуцията, особено на нивото на първичното производство, за да се ограничи тяхното разпространение, както и рискът, който представляват за общественото здраве.
            
         
               (2)
            
            
               В Регламент (ЕО) № 2160/2003 се предвижда определянето на цел на Съюза за намаляване разпространението при пуйки на всички серотипове на салмонела, които са от значение за общественото здраве, на нивото на първичното производство. Това намаляване е от съществено значение, за да се гарантира, че ще бъдат спазени критериите за салмонела в прясното месо от пуйки, посочени в част Д от приложение II към същия регламент и в глава 1 от приложение I към Регламент (ЕО) № 2073/2005 на Комисията от 15 ноември 2005 г. относно микробиологични критерии за храните (2).
            
         
               (3)
            
            
               В Регламент (ЕО) № 2160/2003 се предвижда целта на Съюза да включва цифрово изражение на максималния процент епидемиологични единици, които остават положителни, и/или минималния процент на намаляване на броя епидемиологични единици, които остават положителни, както и максималния срок, в който трябва да бъде постигната целта, и определение на схемите за тестване, които са необходими за проверка на постигането на целта. В нея следва също така да се включва определяне, когато е приложимо, на серотипове, които са от значение за общественото здраве.
            
         
               (4)
            
            
               В Регламент (ЕО) № 2160/2003 се предвижда при определяне на целта на Съюза да бъдат взети под внимание опитът, натрупан чрез националните мерки, както и информацията, предадена на Комисията или на Европейския орган за безопасност на храните (наричан по-нататък „ЕОБХ“) съгласно съществуващите изисквания на Съюза, по-специално в рамките на информацията, предвидена в Директива 2003/99/ЕО на Европейския парламент и на Съвета от 17 ноември 2003 г. относно мониторинга на зоонозите и заразните агенти, причиняващи зоонози, за изменение на Решение 90/424/ЕИО на Съвета и за отмяна на Директива 92/117/ЕИО на Съвета (3), и по-специално член 5 от нея.
            
         
               (5)
            
            
               В Регламент (ЕО) № 584/2008 на Комисията от 20 юни 2008 г. за прилагане на Регламент (ЕО) № 2160/2003 на Европейския парламент и на Съвета по отношение на целта на Общността за намаляване на разпространението на Salmonella Enteritidis и Salmonella Typhimurium при пуйки (4) се определя цел по отношение на максималния процент на стадата от пуйки, които остават положителни за посочените два серотипа на салмонела, който да бъде намален до 1 % или по-малко до 31 декември 2012 г., както за стада от пуйки за угояване, така и за стада от възрастни пуйки за разплод.
            
         
               (6)
            
            
               Обобщеният доклад на Европейския съюз за тенденциите и източниците на зоонози, агенти, причиняващи зоонози, и епидемии, причинени от храна, през 2010 г. (5) показва, че Salmonella Enteritidis и Salmonella Typhimurium са серотиповете, които най-често са свързани със заболявания у хората. По-специално случаите на хора, заразени със Salmonella Enteritidis, са намалели още по-чувствително през 2010 г.
            
         
               (7)
            
            
               През март 2012 г. ЕОБХ прие Научно становище относно прогнозната оценка на въздействието върху общественото здраве на определянето на нова цел за намаляване на салмонелата при пуйките (6). В него се стига до заключението, че Salmonella Enteritidis е най-успешно предаваният серотип на салмонела, причиняваща зоонози, по вертикален път при домашните птици. ЕОБХ също така отбеляза, че мерките на Съюза за контрол при пуйките са допринесли за значително намаляване на броя на свързаните с пуйки случаи на салмонелоза при хората в сравнение с 2007 г. Поради това целта следва да бъде потвърдена.
            
         
               (8)
            
            
               Монофазните щамове на Salmonella Typhimurium през последните години се превърнаха в един от най-разпространените серотипове на салмонела при няколко животински вида, както и в клинични изолати с човешки произход, както се посочва в Обобщения доклад на Европейския съюз за тенденциите и източниците на зоонози, агенти, причиняващи зоонози, и епидемии, причинени от храна, за 2010 г. В Научното становище за мониторинг и оценка на риска за общественото здраве от „щамове, подобни на Salmonella Typhimurium“ на ЕОБХ за 2010 г., прието на 22 септември 2010 г. (7), също се посочва, че монофазните щамове на Salmonella Typhimurium с формула на антигена 1,4,[5],12:i:-, която включва и щамове със и без антигена O5, следва да се считат за варианти на Salmonella Typhimurium и представляват риск за общественото здраве, сравним с този от другите щамове на Salmonella Typhimurium. Поради това щамовете Salmonella Typhimurium с формула на антигена 1,4,[5],12:i:- следва да се включат в целта на Съюза.
            
         
               (9)
            
            
               За проверка на постигането на целта на Съюза е необходимо многократно вземане на проби от стада от пуйки. За оценка и сравнение на резултатите е необходимо да се опише обща схема за тестване.
            
         
               (10)
            
            
               Националните програми за контрол, създадени с оглед постигането на целта на Съюза за 2013 г. по отношение на стадата от пуйки, са представени за съфинансиране от страна на Съюза в съответствие с Решение 2009/470/ЕО на Съвета от 25 май 2009 г. относно разходите във ветеринарната област (8). Техническите изменения, въведени в приложението към настоящия регламент, се прилагат пряко. Следователно не е необходимо Комисията да одобрява повторно националните програми за контрол, с които се прилага настоящият регламент. Поради това не е необходим преходен период.
            
         
               (11)
            
            
               За повече яснота Регламент (ЕО) № 584/2008 следва да се отмени.
            
         
               (12)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и срещу тях не изказаха възражения нито Европейският парламент, нито Съветът,
            
         ПРИЕ НАСТОЯЩИЯ РЕГЛАМЕНТ:
   Член 1
   Цел на Съюза
   1.   Целта на Съюза, посочена в член 4, параграф 1 от Регламент (ЕО) № 2160/2003, за намаляване на Salmonella Enteritidis и Salmonella Typhimurium при пуйките („цел на Съюза“) е:
   
               а)
            
            
               намаляване на максималния годишен процент стада от пуйки за угояване, които остават положителни за Salmonella Enteritidis и Salmonella Typhimurium, до 1 % или по-малко; както и
            
         
               б)
            
            
               намаляване на максималния годишен процент стада от възрастни пуйки за разплод, които остават положителни за Salmonella Enteritidis и Salmonella Typhimurium, до 1 % или по-малко.
            
         При все това за държавите членки с по-малко от 100 стада от възрастни пуйки за разплод или пуйки за угояване целта на Съюза е годишно да остане не повече от едно положително стадо от възрастни пуйки за разплод или пуйки за угояване.
   По отношение на монофазните щамове на Salmonella Typhimurium серотиповете с формула на антигена 1,4,[5],12:i:- се включват в целта на Съюза.
   2.   Схемата за тестване, необходима за проверка на напредъка към постигането на целта на Съюза, е посочена в приложението (наричана по-нататък „схема за тестване“).
   Член 2
   Преразглеждане на целта на Съюза
   Целта на Съюза се преразглежда от Комисията, като се вземат под внимание данните, събрани в съответствие със схемата за тестване, и критериите, установени в член 4, параграф 6, буква в) от Регламент (ЕО) № 2160/2003.
   Член 3
   Отмяна на Регламент (ЕО) № 584/2008
   Регламент (ЕО) № 584/2008 се отменя.
   Позоваванията на отменения регламент се считат за позовавания на настоящия регламент.
   Член 4
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 декември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 325, 12.12.2003 г., стр. 1.
   
      (2)  ОВ L 338, 22.12.2005 г., стр. 1.
   
      (3)  ОВ L 325, 12.12.2003 г., стр. 31.
   
      (4)  ОВ L 162, 21.6.2008 г., стр. 3.
   
      (5)  Бюлетин на ЕОБХ, 2012 г.; 10(3):2597.
   
      (6)  Бюлетин на ЕОБХ, 2012 г.; 10(4):2616.
   
      (7)  Бюлетин на ЕОБХ, 2010 г.; 8(10):1826.
   
      (8)  ОВ L 155, 18.6.2009 г., стр. 30.
   
      ПРИЛОЖЕНИЕ
      
         Схема за тестване, необходима за проверка на постигането на целта на Съюза, както е посочена в член 1, параграф 2
      
      1.   ОБХВАТ НА ПРОБИТЕ
      Вземането на проби обхваща всички стада от пуйки за угояване и за разплод в рамките на националните програми за контрол, предвидени в член 5 от Регламент (ЕО) № 2160/2003.
      2.   МОНИТОРИНГ НА ПУЙКИТЕ
      2.1.   Честота на вземане на пробите
      
      
                  а)
               
               
                  Стопанските субекти в производството и търговията с храни за човека вземат проби от всички стада пуйки за угояване и разплод по следния начин:
                  
                              i)
                           
                           
                              вземането на проби от стада от пуйки за угояване и разплод се извършва в рамките на трите седмици преди клането. Компетентният орган може да разреши вземането на проби през последните шест седмици преди датата на клането, в случай че пуйките са държани повече от 100 дни или спадат към биологичното производство на пуйки съгласно Регламент (ЕО) № 889/2008 на Комисията (1);
                           
                        
                              ii)
                           
                           
                              вземането на проби от стада от пуйки за разплод се извършва:
                              
                                          —
                                       
                                       
                                          в стада за отглеждане: на възраст един ден, на възраст четири седмици и две седмици преди започването на носене или преместването в полога,
                                       
                                    
                                          —
                                       
                                       
                                          в стада от възрастни птици: най-малко всяка трета седмица по време на периода на носене в стопанството или люпилнята,
                                       
                                    
                                          —
                                       
                                       
                                          в стопанството при стада от пуйки за разплод, които снасят яйца за люпене, предназначени за търговия в рамките на Съюза;
                                       
                                    
                        
                              iii)
                           
                           
                              компетентният орган може да реши да приложи една от възможностите, посочени в подточка ii), второ тире, към цялата схема за тестване на всички стада. Вземането на проби от стада от пуйки за разплод, които снасят яйца за люпене, предназначени за търговия в рамките на Съюза, обаче трябва да се извършва в стопанството;
                           
                        
                              iv)
                           
                           
                              чрез дерогация от подточка ii), второ тире, ако целта на Съюза е била постигната в продължение на най-малко две последователни календарни години в цялата държава членка, по преценка на компетентния орган вземането на проби в стопанството може да се провежда на всеки четири седмици. Компетентният орган обаче може да реши да запази или да върне обратно интервала на тестване на три седмици, ако се установи наличие на значимите серотипове на Salmonella при дадено стадо от птици за разплод в стопанството и/или във всеки друг случай, когато компетентният орган счете това за целесъобразно.
                           
                        
            
                  б)
               
               
                  Вземането на проби от страна на компетентния орган включва най-малко:
                  
                              i)
                           
                           
                              вземане на проби от стада от пуйки за разплод, извършвано:
                              
                                          —
                                       
                                       
                                          веднъж годишно при всички стада с най-малко 250 възрастни пуйки за разплод на възраст между 30 и 45 седмици и всички стопанства с елитни пуйки, пра-прародители и прародители за разплод; компетентният орган може да реши, че вземането на пробите може да се извърши и в люпилнята, както и
                                       
                                    
                                          —
                                       
                                       
                                          всички стада в стопанствата в случай на откриване на Salmonella Enteritidis или Salmonella Typhimurium при проби, взети в люпилнята от стопанските субекти в производството и търговията с храни за човека или в рамките на провежданите официални проверки, за да бъде разследван произходът на заразяването;
                                       
                                    
                        
                              ii)
                           
                           
                              вземането на проби от стада от пуйки за угояване се извършва веднъж годишно от поне едно стадо в 10 % от стопанствата с най-малко 500 пуйки за угояване;
                           
                        
                              iii)
                           
                           
                              вземането на проби може да се извършва въз основа на анализ на риска и всеки път, когато компетентният орган прецени, че е необходимо;
                           
                        
                              iv)
                           
                           
                              вземането на проби, извършено от компетентния орган, може да замени вземането на проби, извършено от стопанския субект в производството и търговията с храни за човека, посочено в буква а).
                           
                        
            2.2.   Протокол за вземане на проби
      
      2.2.1.   Общи указания за вземане на проби
      
      Компетентният орган или стопанският субект в производството и търговията с храни за човека гарантира, че вземането на проби се извършва от обучени за тази цел лица.
      Вземането на проби от стада пуйки за разплод се извършва в съответствие с процедурата по точка 2.2 от приложението към Регламент (ЕС) № 200/2010 на Комисията (2).
      За проби от стада от пуйки за угояване се вземат поне два чифта обувни тампони на стадо. Обувните тампони се поставят на обувките и пробата се взема чрез ходене из птицефермата. Тампоните от едно стадо пуйки могат да се съберат в една проба.
      Преди поставяне на обувните тампони повърхността им се навлажнява чрез:
      
                  а)
               
               
                  прилагане на разредители за максимално възстановяване (MRD: 0,8 % натриев хлорид, 0,1 % пептон в стерилна дейонизирана вода); или
               
            
                  б)
               
               
                  прилагане на стерилна вода; или
               
            
                  в)
               
               
                  прилагане на други разредители, одобрени от националната референтна лаборатория, посочена в член 11, параграф 3 от Регламент (ЕО) № 2160/2003; или
               
            
                  г)
               
               
                  обработка в автоклав заедно с разредителите.
               
            Начинът за навлажняване на обувните тампони е чрез изливане на течността вътре в тях преди поставянето им или чрез разклащането им в съд с разредител.
      Необходимо е да се гарантира, че са взети проби пропорционално от всички части на помещението. Всеки чифт обувни тампони трябва да обхваща около 50 % от площта на помещението.
      При приключване на вземането на проби обувните тампони трябва внимателно да се отстранят от обувките, така че да не изпадне полепналият по тях материал. Обувните тампони могат да бъдат обърнати наопаки с цел запазване на материала. Те се поставят в чанта или съд и се етикетират.
      Компетентният орган може да реши да увеличи минималния брой на пробите, за да осигури представителност на вземането на проби, въз основа на оценка за всеки отделен случай на епидемиологичните параметри, а именно условията за биосигурност, разпределението или големината на стадото.
      Ако компетентният орган разреши, един чифт обувни тампони може да бъде заменен с прахова проба с тегло 100 g, събрана от множество места в цялото помещение от повърхности с видимо наличие на прах. Алтернативен метод е един или повече навлажнени текстилни тампони с обща площ най-малко 900 cm2 да се използват за събиране на прах от множество повърхности из цялото помещение. Всеки тампон трябва да е добре покрит с прах от двете страни.
      2.2.2.   Специфични указания за някои видове стопанства
      
      
                  а)
               
               
                  При свободно отглеждани стада от пуйки проби се вземат само от зоната вътре в помещението.
               
            
                  б)
               
               
                  Когато помещенията не са достъпни поради ограничено пространство при стада с по-малко от 100 пуйки и следователно не е възможно да се използват обувни тампони при ходене, те могат да се заменят със същия вид ръчни текстилни тампони, които се използват за прах, като тампоните се разтъркват върху повърхности, замърсени с пресни изпражнения, или, ако това не е изпълнимо, чрез други техники за вземане на проби от изпражнения, подходящи за тази цел.
               
            2.2.3.   Вземане на проби, извършвано от компетентния орган
      
      Компетентният орган се уверява чрез провеждане на допълнителни тестове и/или документални проверки, според случая, че резултатите не са повлияни от наличието на антимикробни или други вещества, инхибиращи бактериалния растеж.
      Когато не е открито наличие на Salmonella Enteritidis и Salmonella Typhimurium, но са открити антимикробни вещества или инхибиторен ефект на бактериалния растеж, с оглед отчитането на целта на Съюза, посочена в член 1, параграф 2, стадото от пуйки се счита за заразено.
      2.2.4.   Транспортиране
      
      Пробите се изпращат без излишно забавяне с експресна поща или по куриер до лабораториите, посочени в членове 11 и 12 от Регламент (ЕО) № 2160/2003. По време на транспортирането пробите не се излагат на топлина над 25 °C и на слънчева светлина.
      Ако не е възможно пробите да се изпратят до 24 часа след вземане на пробата, те се съхраняват в хладилник.
      3.   ЛАБОРАТОРНИ АНАЛИЗИ
      3.1.   Подготовка на пробите
      
      В лабораторията пробите се съхраняват в хладилник до изследването, което се извършва в рамките на 48 часа след получаването им и в рамките на 96 часа след вземането им.
      Чифтът/чифтовете обувни тампони/марлени чорапи се разопакова/т внимателно, за да се избегне изпадането на полепналия по него/тях фекален материал, събира/т се и се поставя/т в 225 ml буферирана пептонна вода (BPW), предварително затоплена до стайна температура. Обувните тампони/марлените чорапи се потапят изцяло в BPW и затова, ако е необходимо, може да бъде добавена още BPW.
      За предпочитане е праховата проба да бъде анализирана отделно. При стада за угояване обаче компетентният орган може да разреши за целите на анализа пробата да бъде обединена с чифта обувни тампони/марлени чорапи.
      Пробата се центрофугира до пълното ѝ насищане и култивирането продължава, като се прилага методът за откриване по точка 3.2.
      Подготовката на други проби (например от стада за разплод или люпилни) се извършва в съответствие с точка 2.2.2 от приложението към Регламент (ЕС) № 200/2010.
      Ако са приети стандарти на Европейския комитет по стандартизация (CEN) или Международната организация по стандартизация (ISO) за подготовка на изпражнения за откриване на салмонела, то те се прилагат, като заместват разпоредбите за подготовка на проби, посочени в настоящата точка.
      3.2.   Метод за откриване
      
      Използва се методът, препоръчван от референтната лаборатория на ЕС за салмонела в Bilthoven, Нидерландия.
      Посоченият метод е описан в приложение D към стандарт на EN/ISO 6579 (2002): „Изолиране на Salmonella spp. в животински изпражнения и в проби от етапа на първичното производство“.
      При посочения метод за откриване полутвърда среда (модифицирана полутвърда среда на Rappaport-Vassiliadis, MSRV) се използва като единствената селективна обогатителна среда.
      3.3.   Определяне на серотипове
      
      При стада от пуйки за разплод серотипът на най-малко един изолат от всяка положителна проба се определя по схемата на Kauffmann-White-LeMinor.
      При стада от пуйки за угояване серотипът на най-малко един изолат от всяка положителна проба, взета от компетентния орган, се определя по схемата на Kaufmann-White-Le Minor.
      Стопанските субекти в производството и търговията с храни за човека най-малкото гарантират, че нито един от всички изолати не принадлежи към серотиповете Salmonella Enteritidis и Salmonella Typhimurium, включително монофазните щамове с формула на антигена 1,4,[5],12:i:-.
      3.4.   Алтернативни методи
      
      По отношение на пробите, взети по инициатива на стопанския субект в производството и търговията с храни за човека, може да се използват методите за анализ, предвидени в член 11 от Регламент (ЕО) № 882/2004 на Европейския парламент и на Съвета (3), вместо методите за подготовка на пробите, методите за откриване и определяне на серотиповете, посочени в точки 3.1, 3.2 и 3.3 от настоящото приложение, ако са валидирани в съответствие със стандарт EN/ISO 16140.
      3.5.   Съхраняване на щамовете
      
      Лабораториите гарантират, че поне по един изолиран щам на Salmonella spp. на стадо и на година може да бъде събран от компетентния орган и съхраняван за евентуално бъдещо фаготипизиране или изпитване за антимикробна възприемчивост, като се използват обичайните методи за събиране на култури, които трябва да гарантират целостта на щамовете за минимален период от две години от датата на анализа.
      Компетентният орган може да реши, че изолатите от Salmonella spp. от проби, взети от стопанските субекти в производството и търговията с храни за човека, трябва също да се съхраняват за бъдещо фаготипизиране или изпитване за антимикробна възприемчивост, за да може изолатите да бъдат тествани в съответствие с член 2 от Решение 2007/407/ЕО на Комисията (4).
      4.   РЕЗУЛТАТИ И ДОКЛАДВАНЕ
      4.1.   Изчисление на разпространението за проверка на постигането на целта на Съюза
      
      За целите на проверката на постигането на целта на Съюза дадено стадо от пуйки се счита за положително, когато в стадото е открито наличие на Salmonella Enteritidis и/или Salmonella Typhimurium (различни от щамовете на ваксината, но включващи монофазните щамове с формула на антигена 1,4,[5],12:i:-).
      Положителните стада от пуйки се отчитат само веднъж на цикъл, независимо от броя на вземанията на проби и операциите по тестване, и се докладват само в годината на установяване на първата положителна проба. Разпространението се изчислява отделно за стада от пуйки за угояване и за стада от възрастни пуйки за разплод.
      4.2.   Докладване
      
      4.2.1.   Докладването включва:
      
      
                  а)
               
               
                  общия брой стада от пуйки за угояване и стада от възрастни пуйки за разплод, които са били тествани поне веднъж през годината, за която се отнася докладът;
               
            
                  б)
               
               
                  общия брой стада от пуйки за угояване и стада от възрастни пуйки за разплод, които са с положителен резултат за който и да е серотип на салмонела, в държавата членка;
               
            
                  в)
               
               
                  броя стада от пуйки за угояване и стада от възрастни пуйки за разплод с поне един положителен резултат за Salmonella Enteritidis и Salmonella Typhimurium, включително монофазни щамове с формула на антигена 1,4,[5],12:i:-;
               
            
                  г)
               
               
                  броя стада от пуйки за угояване и стада от възрастни пуйки за разплод с положителен резултат за всеки един от серотиповете на салмонела или за неопределен вид салмонела (изолати, чийто тип не може да бъде определен или чийто серотип не е определен).
               
            4.2.2.   Информацията, посочена в точка 4.2.1, букви а) — г), се предоставя поотделно за взетите проби в рамките на общата национална програма за контрол на салмонела:
      
      
                  а)
               
               
                  за пробите, взети от стопанските субекти в производството и търговията с храни за човека съгласно точка 2.1, буква а); и
               
            
                  б)
               
               
                  за пробите, взети от компетентните органи съгласно точка 2.1, буква б).
               
            4.2.3.   Резултатите от тестовете се считат за значима информация за хранителната верига съгласно раздел III от приложение II към Регламент (ЕО) № 853/2004 на Европейския парламент и на Съвета
          (5).
      За всяко тествано стадо от пуйки на компетентния орган се предоставя най-малко следната информация:
      
                  а)
               
               
                  идентификация на стопанството, която остава непроменена във времето;
               
            
                  б)
               
               
                  идентификация на стадото, която остава непроменена във времето;
               
            
                  в)
               
               
                  месец на вземане на пробите;
               
            
                  г)
               
               
                  брой на птиците по стада.
               
            Резултатите и всяка допълнителна информация, която е от значение, се предоставят като част от доклада за тенденциите и източниците, предвиден в член 9, параграф 1 от Директива 2003/99/ЕО на Европейския парламент и на Съвета (6).
      Стопанският субект в производството и търговията на храни за човека без излишно забавяне уведомява компетентния орган за откриването на Salmonella Enteritidis и Salmonella Typhimurium, включително монофазните щамове с формула на антигена 1,4,[5],12:i:-. Стопанският субект в производството и търговията с храни за човека дава указания на анализиращата лаборатория да предприеме съответните действия.
      
         (1)  ОВ L 250, 18.9.2008 г., стр. 1.
      
         (2)  ОВ L 61, 11.3.2010 г., стр. 1.
      
         (3)  ОВ L 165, 30.4.2004 г., стр. 1.
      
         (4)  ОВ L 153, 14.6.2007 г., стр. 26.
      
         (5)  ОВ L 139, 30.4.2004 г., стр. 55.
      
         (6)  ОВ L 325, 12.12.2003 г., стр. 31.